Scandentia Scandentia hija ordni ta' mammiferi placentati, eżattament it-tupaji, fil-klassi Mammalia, fis-sottoklassi Theria, fl-infraklassi Eutheria, fis-superordni Euarchontoglires, u fil-klad Euarchonta. Din l-ordni hi magħmula minn żewġ familji, Tupaiidae u Ptilocercidae, minn ħames ġeneri, "Anathana", "Dendrogale", "Tupaia", "Urogale" u "Ptilocercus" u minn 20 speċi ħajja. Scandentia flimkien ma' żewġ ordnijiet oħra, Dermoptera u Primates, jiffurmaw il-klad Euarchonta u dan tal-aħħar flimkien mal-klad Glires jiffurmaw is-superordni Euarchontoglires.